Γεγονότα Μαΐου 2017

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Μάιο του 2017, συνοδευόμενα από τις πηγές μέσω των οποίων μεταδόθηκαν. 

## 1 Μαΐου
;Συγκρούσεις, διαδηλώσεις και επιθέσεις
*Πρωτομαγιά:
**Από διαδηλώσεις και συγκρούσεις με την αστυνομία στην Τουρκία επισκιάζονται οι εορτασμοί για την εργατική Πρωτομαγιά (έγιναν 200 και πλέον συλλήψεις). Στο Τορίνο σημειώθηκαν επίσης συγκρούσεις της αστυνομίας με τους διαδηλωτές, ενώ στο Βέλγιο έγινε επίθεση με μαχαίρι εναντίον του ηγέτη του Βελγικού Κόμματος της Εργασίας, Ραούλ Χετεμπόου στη Λιέγη. (in.gr)

;Διεθνείς σχέσεις
*Για πρώτη φορά στην ιστορία της, η παλαιστινιακή οργάνωση Χαμάς αλλάζει το πολιτικό της πρόγραμμα, αποδεχόμενη ένα παλαιστινιακό κράτος εντός των συνόρων του 1967. (naftemporiki.gr)

;Πολιτική και εκλογές
*Ο πρωθυπουργός της Μάλτας Τζόζεφ Μούσκατ ανακοινώνει την προκήρυξη πρόωρων βουλευτικών εκλογών για τις 3 Ιουνίου. (Η Εφημερίδα των Συντακτών) 

## 2 Μαΐου
;Πόλεμος και επιθέσεις
*Σύμφωνα με το Συριακό Παρατηρητήριο για τα Ανθρώπινα Δικαιώματα, τουλάχιστον 38 άτομα σκοτώνονται, ανάμεσα στα οποία και μαχητές των Συριακών Δημοκρατικών Δυνάμεων, έπειτα από την επίθεση του ΙΚΙΛ σε στρατόπεδο για άστεγους Σύρους και Ιρακινούς πρόσφυγες κοντά στην Αλ Σαντάντα, στην κυβερνητική επαρχία Αλ Χασακάχ. (BBC)

;Πολιτική και εκλογές
*Ο πρωθυπουργός της Τσεχίας Μπόχουσλαβ Σομπότκα ανακοινώνει ότι θα υποβάλει την παραίτηση της κυβέρνησής του λόγω ασυμφωνίας με τον υπουργό Οικονομικών Αντρέι Μπάμπις. (BBC)
*Ο πρόεδρος Νικολάς Μαντούρο ανακοινώνει τη σχεδίαση ενός νέου συντάγματος στη Βενεζουέλα, εν μέσω μαζικών διαμαρτυριών.(''Los Angeles Times'')

## 3 Μαΐου
;Πόλεμος και επιθέσεις
*Σε επίθεση αυτοκτονίας με στόχο αυτοκινητοπομπή του NATO στην Καμπούλ σκοτώνονται 8 πολίτες και τουλάχιστον άλλα 28 άτομα τραυματίζονται. (Reuters)
*Ο Σομαλός υπουργός Δημοσίων Έργων Αμπάς Αμπντουλαχί Σεΐχ Σιράτζι πυροβολείται θανάσιμα μέσα στο όχημά του από τις δυνάμεις ασφαλείας κοντά στη Villa Somalia στην πρωτεύουσα Μογκαντίσου, όταν τον πέρασαν για τζιχαντιστή. (BBC) (BNO News) 

;Οικονομία
* Το Πουέρτο Ρίκο κάνει αίτηση για πτώχευση, τη μεγαλύτερη για τοπική κυβέρνηση στις Ηνωμένες Πολιτείες. (Reuters)

;Καταστροφές και δυστυχήματα
*Από έκρηξη σε ανθρακωρυχείο κοντά στην πόλη Αζαντσάρ του Ιράν σκοτώνονται τουλάχιστον 35 ανθρακωρύχοι και άλλοι 39 τραυματίζονται, σύμφωνα με τα κρατικά ΜΜΕ. (BBC)
*Σε τροχαίο δυστύχημα στη διάρκεια δημοπρασίας αυτοκινήτων στη Μπιλερίκα της Μασσαχουσέτης σκοτώνονται το λιγότερο 3 άνθρωποι και άλλοι 9 τραυματίζονται, από τους οποίους οι δύο σοβαρά. (CNN)

;Πολιτική και εκλογές
*Γαλλικές προεδρικές εκλογές (2017)
**Οι Μαρίν Λεπέν και Εμανιέλ Μακρόν αναμετρώνται σε τηλεμαχία, ενόψει του δεύτερου γύρου των προεδρικών εκλογών.(''The Guardian'')
*Γενικές εκλογές στο Ηνωμένο Βασίλειο (2017)
**Η συντηρητική Τερέζα Μέι κατηγορεί τις αρχές της ΕΕ για απόπειρα παρέμβασης στις εκλογές. (''The Scotsman'')

## 4 Μαΐου
;Πόλεμος και επιθέσεις
*Ένας φοιτητής σκοτώνεται σε ανταλλαγή πυροβολισμών στην πόλη Ελ Τίγκρε, με τον αριθμό των νεκρών στις αντικυβερνητικές διαδηλώσεις να αυξάνεται σε τουλάχιστον 37 τον περασμένο μήνα. (ABC News)

;Τέχνες και κουλτούρα
*Το Παλάτι του Μπάκιγχαμ ανακοινώνει ότι ο ηλικίας 95 ετών Πρίγκιπας Φίλιππος, Δούκας του Εδιμβούργου, σύζυγος της βασίλισσας Ελισάβετ Β΄, πρόκειται να αποσυρθεί από τα βασιλικά καθήκοντα τον Αύγουστο. (BBC)

;Διεθνείς σχέσεις
*Το Βατικανό και η Μιανμάρ συνάπτουν διπλωματικές σχέσεις έπειτα από μια συνάντηση ανάμεσα στον Πάπα Φραγκίσκο και την κρατική σύμβουλο της Μιανμάρ, Αούν Σαν Σου Κίι. (''National Catholic Reporter'')
*Η Ρωσία, το Ιράν και η Τουρκία ζητούν την αποκλιμάκωση του εμφυλίου πολέμου στη Συρία, παρότι η συριακή κυβέρνηση και η αντιπολίτευση δεν υπογράφουν το σχετικό μνημόνιο. (''The New York Times'')

;Πολιτική και εκλογές
*Οι ψηφοφόροι στο Ηνωμένο Βασίλειο ψηφίζουν στις τοπικές εκλογές. (''The Telegraph'')
*Αλγερινές βουλευτικές εκλογές (2017)
**Η προσέλευση στις κάλπες προβλέπεται να είναι χαμηλή, καθώς οι ψηφοφόροι στην Αλγερία ψηφίζουν για την ανάδειξη των μελών της νέας Λαϊκής Εθνοσυνέλευσης. (Al Jazeera)

;Επιστήμη και τεχνολογία
*Επιστήμονες επιβεβαιώνουν ότι βρέθηκαν στη Δανία η πρώτη αγέλη γκρίζων λύκων έπειτα από 200 χρόνια. (''The Guardian'')

## 5 Μαΐου
;Πόλεμος και επιθέσεις
*Η αφγανική συνοροφυλακή και οι πακιστανικές ένοπλες δυνάμεις συγκρούονται στο συνοριακό πέρασμα κοντά στην Τσαμάν, σκοτώνοντας τουλάχιστον 13 άτομα και τραυματίζοντας περισσότερα από άλλα 80. Αμφότερες οι πλευρές επιρρίπτουν τις ευθύνες η μία στην άλλη. (Radio Free Europe/Radio Liberty)

;Πολιτική και εκλογές
*Στο Ηνωμένο Βασίλειο τα πρώτα αποτελέσματα από τις χθεσινές τοπικές εκλογές δείχνουν ότι το Συντηρητικό Κόμμα κέρδισε προβάδισμα, ενώ το Εργατικό Κόμμα και το Κόμμα Ανεξαρτησίας μείωσαν τη δύναμή τους. (''The Guardian'')
*Αλγερινές βουλευτικές εκλογές (2017):
**Τα αποτελέσματα από τις χθεσινές αλγερινές εκλογές δείχνουν μια μικρή πλειοψηφία εδρών για τον κυβερνώντα συνασπισμό του προέδρου Αμπντελαζίζ Μπουτεφλίκα.
(Al Jazeera)

;Επιστήμη και τεχνολογία
*Το Comac C919 πραγματοποιεί την παρθενική του πτήση από το Διεθνές Αεροδρόμιο Ποντόνγκ της Σανγκάης στην Κίνα. (FlightGlobal)

## 6 Μαΐου

;Καταστροφές και δυστυχήματα
*Σε δυστύχημα με σχολικό λεωφορείο σκοτώνονται τουλάχιστον 30 άτομα (κυρίως παιδιά) στην επαρχία Αρούσα της βόρειας Τανζανίας. Το λεωφορείο έπεσε σε χαράδρα. (BBC)
*Σε άλλο δυστύχημα με λεωφορεία στην Αφρική, τουλάχιστον 36 άτομα σκοτώνονται έπειτα από τη σύγκρουση δύο λεωφορείων στον αυτοκινητόδρομο Λάγκος-Ιμπαντάν στη Νιγηρία. (''Daily Post'')

;Πολιτική και εκλογές
*Η Χαμάς εκλέγει ως αρχηγό της τον Ισμαήλ Χανίγια στη θέση του Χαλέντ Μεσάλ. (Reuters)

;Αθλητισμός
*Στο ποδόσφαιρο συλλόγων, ο ΠΑΟΚ κατακτά για 5η φορά στην ιστορία του το Κύπελλο Ελλάδας επικρατώντας της ΑΕΚ με 2-1 στον τελικό στο Πανθεσσαλικό Στάδιο στο Βόλο. Ο τελικός αμαυρώνεται από επεισόδια ανάμεσα σε θερμόαιμους των δύο ομάδων, με αποτέλεσμα να καθυστερήσει ο αγώνας. (CNN Greece)

## 7 Μαΐου
**Καταστροφές και δυστυχήματα**
*Από τη σύγκρουση ενός λεωφορείου με φορτηγό σκοτώνονται τουλάχιστον 11 άτομα στην επαρχία Γκία Λάι στο Βιετνάμ. (Straits Times)

;Πολιτική και εκλογές
*Γαλλικές προεδρικές εκλογές (2017)
**Επιστρέφουν στις κάλπες για τον δεύτερο γύρο των προεδρικών εκλογών οι ψηφοφόροι στη Γαλλία, για την αναμέτρηση των Εμμανυέλ Μακρόν (κεντρώος) και Μαρίν Λε Πεν (υποψήφια του ακροδεξιού Εθνικού Μετώπου). (Australian Broadcasting Corporation)
**Τελικά ο Εμμανυέλ Μακρόν ανακηρύσσεται νέος Πρόεδρος της Γαλλικής Δημοκρατίας με ποσοστό 65,1% έναντι της Μαρίν Λε Πεν που συγκέντρωσε 34,9%.

;Αθλητισμός
* Στο ποδόσφαιρο συλλόγων η ομάδα ΦΚ Σίδνεϊ κερδίζει 4-2 στα πέναλτι τη Μέλμπουρν Βίκτορι στον μεγάλο τελικό κατακτώντας το πρωτάθλημα της A-League. (Canberra Times) 

## 8 Μαΐου

;Νόμος και έγκλημα
*Το Συμβούλιο των Ηνωμένων Εθνών για τα Ανθρώπινα Δικαιώματα διεξάγει μία περιοδική ανασκόπηση για την κατάσταση των ανθρωπίνων δικαιωμάτων στις Φιλιππίνες. (''The Philippine Star'')

## 9 Μαΐου

;Πολιτική και εκλογές
*Νοτιοκορεατικές προεδρικές εκλογές (2017)
**Στις κάλπες για τις προεδρικές εκλογές προσέρχονται οι ψηφοφόροι στη Νότια Κορέα με τον υποψήφιο του Δημοκρατικού Κόμματος της Κορέας Μουν Τζε-ιν να αναδεικνύεται νικητής. (''TIME''), (The Hill)

## 10 Μαΐου

;Πολιτική και εκλογές
*Γενικές εκλογές στις Μπαχάμες (2017)
**Οι ψηφοφόροι στις Μπαχάμες προσέρχονται στις κάλπες για την εκλογή των 39 μελών της Εθνοσυνέλευσης. (''Miami Herald'')
**Ο πρωθυπουργός Πέρι Κρίστι από το Προοδευτικό Φιλελεύθερο Κόμμα παραδέχεται την ήττα του από τον Χιούμπερτ Μίννις από το Ελεύθερο Εθνικό Κίνημα. (Al Jazeera)
*Τα μέλη της Συνέλευσης του Κοσσυφοπεδίου καταψηφίζουν με πρόταση μομφής την κυβέρνηση του πρωθυπουργού Ίσα Μουσταφά, η οποία παραιτείται, προκαλώντας πρόωρες εκλογές για τον ερχόμενο μήνα. (Al Jazeera)

## 11 Μαΐου
;Υγεία
* Στη Βραζιλία η ομοσπονδιακή κυβέρνηση γνωστοποιεί στον Παγκόσμιο Οργανισμό Υγείας ότι τερματίζεται η κατάσταση έκτακτης ανάγκης για την επιδημία ιού Ζίκα, έπειτα από τη μείωση στα κρούσματα των αρχών του 2017 κατά 95, 3% σε σύγκριση με τις αρχές του 2016. (AFP μέσω Seven News) 

## 12 Μαΐου
;Πόλεμος και επιθέσεις
*Βόμβα πλήττει αυτοκινητοπομπή που μεταφέρει τον αντιπρόεδρο της Γερουσίας του Πακιστάν, Αμπντούλ Γκαφούρ Χαϊντερί, κοντά στην πόλη Μάστουνγκ της επαρχίας του Μπαλουχιστάν του Πακιστάν, με αποτέλεσμα να σκοτωθούν 25 και να τραυματιστεί ο ίδιος και τουλάχιστον άλλα 34 άτομα. (Reuters)
*Κυβερνοεπίθεση WannaCry
**Διεθνής κυβερνοεπίθεση μαζικής έκτασης καταστρέφει υπολογιστικά και τηλεφωνικά συστήματα με τη χρήση του συστήματος WannaCry ransomware. Αναφέρονται χιλιάδες περιπτώσεις μολύνσεων σε 99 χώρες, και οργανισμών, όπως το Εθνικό Σύστημα Υγείας στο Ηνωμένο Βασίλειο και η FedEx. (BBC), (AP/Reuters μέσω ABC Australia)

;Νομοθεσία
*Δικαστής στο Αλκμάαρ της Ολλανδίας δίνει σε ένα 12χρονο αγόρι το δικαίωμα να αποφασίσει το ίδιο αν θα συνεχίσει ή όχι τη χημειοθεραπεία. Η απόφαση βασίστηκε σε αξιολόγηση από ψυχίατρο.(''The Charlotte Observer'')

## 13 Μαΐου
;Τέχνες και πολιτισμός
*Ο Πάπας Φραγκίσκος αγιοποιεί τα δύο από τα 3 παιδιά που είδαν το περίφημο Θαύμα της Φατίμα, τους Ζακίντα και Φρανσίσκο Μάρτου, τα οποία φέρονται να είδαν την Παναγία το 1917. Τα παιδιά, που πέθαναν κατά την επιδημία γρίπης του 1918, γίνονται οι νεαρότεροι άγιοι της Καθολικής Εκκλησίας που δεν πέθαναν ως μάρτυρες. Το άλλο παιδί, η Λουσία ντε Ζεσούς ντος Σάντος, έζησε ως τα 97 της χρόνια, καθώς απεβίωσε το 2005.(NBC News), (''The New York Times'')
*Το μεγάλο βραβείο της Μπιενάλε Βενετίας, ο Χρυσός Λέοντας, απονέμεται στη Γερμανίδα καλλιτέχνιδα και χορογράφο Άννε Ίμχοφ για την έκθεσή της με τίτλο "Φάουστ." (''The New York Times''), (Art News)
*Η Πορτογαλία νικά για πρώτη φορά στα χρονικά στον διαγωνισμό τραγουδιού της Eurovision, καθώς το τραγούδι *[[Amar pelos dois]]* με ερμηνευτή τον Σαλβαντόρ Σομπράλ κερδίζει τις περισσότερες ψήφους. (''Irish Times'')

;Καταστροφές και δυστυχήματα
*Σε ανατροπή λεωφορείου κοντά στο Μαρμαρά της νοτιοδυτικής Τουρκίας σκοτώνονται τουλάχιστον 17 άνθρωποι και άλλοι 13 τραυματίζονται. (Reuters)
*Σιδηροδρομικό δυστύχημα στο Άδενδρο
**Από τον εκτροχιασμό επιβατικής αμαξοστοιχίας της TrainOSE κοντά στο χωριό Άδενδρο, σκοτώνονται 3 άτομα και άλλα 5 τραυματίζονται σοβαρά. (Sky News)
*Από σεισμό 5,7 Ρίχτερ σκοτώνονται τουλάχιστον 3 άτομα στην πόλη Πις Καλέχ στο βορειοανατολικό Ιράν. (''The Australian''), (Al Jazeera)

## 14 Μαΐου
;Υγεία
*Σύμφωνα με τη Διεθνή Επιτροπή του Ερυθρού Σταυρού, σε επιδημία χολέρας που ενέσκηψε στην Υεμένη από τις 27 Απριλίου έχουν πεθάνει τουλάχιστον 115 άτομα και άλλα 8.500 έχουν νοσήσει. (Al Jazeera)

;Διεθνείς σχέσεις
* Αμερικανοί και Νοτιοκορεάτες αξιωματούχοι επιβεβαιώνουν ότι η Βόρεια Κορέα πραγματοποίησε δοκιμαστική εκτόξευση πυραύλου από τη δυτική παράκτια πόλη Κουσόν. Ο πύραυλος προσγειώθηκε νότια του Βλαδιβοστόκ. (CBS μέσω MSN), (BBC), (Reuters)

;Πολιτική και εκλογές
*Πολιτειακές εκλογές στη Βόρεια Ρηνανία-Βεστφαλία (2017)
**Στις κάλπες προσέρχονται οι ψηφοφόροι στο γερμανικό κρατίδιο της Βόρειας Ρηνανίας-Βεστφαλίας, με το κόμμα CDU της καγκελαρίου Μέρκελ να κερδίζει τη νίκη επί του SPD. (Al Jazeera)
*Γαλλικές προεδρικές εκλογές (2017)
**Ο 39χρονος Εμμανυέλ Μακρόν ορκίζεται ως ο 25ος Πρόεδρος της Γαλλίας. (Reuters μέσω ABC News Australia)

## 15 Μαΐου
;Καταστροφές και δυστυχήματα
*Από τη συντριβή αεροσκάφους τύπου Learjet στο Κάρλστατ του Νιου Τζέρσεϊ των ΗΠΑ, κατά την προσέγγισή του στο Αεροδρόμιο Τετέρμπορο σκοτώνονται τουλάχιστον 2 άτομα. (CNN)
*Επτά άτομα, ανάμεσά τους και 5 παιδιά, πεθαίνουν από φωτιά στο Έικρον του Οχάιο. (Fox News 8) 

;Νόμος και έγκλημα
*Στην Παπούα Νέα Γουινέα σύμφωνα με ανακοίνωση των ΜΜΕ σκοτώθηκαν 17 άτομα από πυρά των δυνάμεων ασφαλείας στη διάρκεια απόδρασης από τις φυλακές στη Λαέ στις 12 Μαΐου. (Al Jazeera)
*Αρχίζει στην Ουαγκαντουγκού η ερήμην δίκη του πρώην προέδρου της Μπουρκίνα Φάσο Μπλεζ Κομπαορέ και μελών της κυβέρνησής του. Ο Κομπαορέ, ο οποίος είναι σε εξορία στην Ακτή Ελεφαντοστού, κατηγορείται ότι διέταξε την εκτέλεση διαδηλωτών στη διάρκεια της εξέγερσης που ανέτρεψε τον ίδιο, το 2014. (Al Jazeera)

;Πολιτική και εκλογές
*Ιρανικές προεδρικές εκλογές (2017)
**Ο δήμαρχος της Τεχεράνης Μοχάμεντ Μπαγκέρ Γκαλιμπάφ αποσύρει την υποψηφιότητά του. (''Tehran Times'')

## 16 Μαΐου

;Διεθνείς σχέσεις
*Εμφύλιος πόλεμος στη Συρία
**Ο Ισραηλινός υπουργός Ανοικοδόμησης Γιοάβ Γκαλάντ δηλώνει ότι ο πρόεδρος της Συρίας Μπασάρ αλ Άσαντ πρέπει να δολοφονηθεί. Χθες, το αμερικανικό Υπουργείο Εξωτερικών κατηγόρησε την κυβέρνηση Άσαντ ότι χρησιμοποιεί κρεματόριο εντός της φυλακής Σεντνάγια προκειμένου να καλύψει τις μαζικές δολοφονίες πολιτικών κρατουμένων. Η συριακή κυβέρνηση αρνείται τις κατηγορίες. (Fox News), (''The New York Times'')

;Επιστήμη και τεχνολογία
* Αρχίζει να λειτουργεί στην Ιορδανία το πρώτο σύγχροτρο στη Μέση Ανατολή, το SESAME, σε μία σπάνια συνεργασία ανάμεσα στο Ιράν, το Ισραήλ, την Τουρκία και την Παλαιστινιακή Αρχή.(BBC News)

## 17 Μαΐου
;Πόλεμος και επιθέσεις
*Υποστηρικτές του νέου θρησκευτικού και εθνικιστικού κινήματος Μπουντού ντιά Κονγκό ελευθερώνουν τον αρχηγό τους και άλλους 50 φυλακισμένους, με εισβολή στη φυλακή Μακάλα της Κινσάσα, πρωτεύουσα της Λαϊκής Δημοκρατίας του Κονγκό. (''Pulse Nigeria'')
* Στην Κεντροαφρικανική Δημοκρατία η Διεθνής Επιτροπή του Ερυθρού Σταυρού ανακοινώνει ότι τουλάχιστον 115 νεκρά ανθρώπινα σώματα ανακαλύφθηκαν στη συνοριακή πόλη Μπανγκασού, περισσότερα από όσα πιστευόταν αρχικά. Νωρίτερα, στην πόλη έγινε επιδρομή από παραστρατιωτικούς, με απολογισμό 26 νεκρούς σύμφωνα με ανακοίνωση των Ηνωμένων Εθνών. (Al Jazeera)

;Διεθνείς σχέσεις
*Υπογράφεται από εκπροσώπους του Ευρωπαϊκού Κοινοβουλίου και του Ευρωπαϊκού Συμβουλίου υπογράφουν ένα έγγραφο με το οποίο παραχωρείται επίσημα στην Ουκρανία το δικαίωμα να ταξιδεύουν οι υπήκοοί της χωρίς βίζα ανά την ΕΕ. Το μέτρο θα τεθεί σε ισχύ στις 11 Ιουνίου. (Radio Free Europe/Radio Liberty)

;Νόμος και έγκλημα
*Η πρώην στρατιώτης του αμερικανικού στρατού Τσέλσι Μάνινγκ αποφυλακίζεται έπειτα από την έκτιση 7 ετών στη φυλακή. Η Μάνινγκ καταδικάστηκε σε 35ετή κάθειρξη λόγω της διαρροής απόρρητων στρατιωτικών πληροφοριών στα Wikileaks. (''The Guardian'')

;Πολιτική και εκλογές
*Ο Ιρλανδός πρωθυπουργός (Taoiseach) Έντα Κένι ανακοινώνει ότι θα παραιτηθεί από την ηγεσία του Fine Gael από τα μεσάνυχτα και ότι θα παραμείνει Taoiseach μέχρι την εκλογή νέου αρχηγού. (''The Irish Times'')
*Ο Πρόεδρος της Γαλλίας Εμμανυέλ Μακρόν ανακοινώνει την πλήρη σύνθεση της νέας κυβέρνησης, με πρωθυπουργό τον Εντουάρ Φιλίπ. (''The Independent'')

## 18 Μαΐου
;Καταστροφές και δυστυχήματα
*Από πρόσκρουση αυτοκινήτου σε πεζούς στην Τάιμς Σκουέαρ της Νέας Υόρκης, σκοτώνεται ένα άτομο και αρκετά άλλα τραυματίζονται. Ο οδηγός έχει ιστορικό οδήγησης υπό την επήρεια αλκοόλ και είχε πάρει λάθος στροφή προς την Έβδομη Λεωφόρο. (NBC News), (CNN), (BBC)

;Πολιτική και εκλογές
*Ιρανικές προεδρικές εκλογές (2017)
**Τερματίζεται η επίσημη εκστρατεία για τις προεδρικές εκλογές στο Ιράν, με τις δημοσκοπήσεις να δίνουν προβάδισμα στους Χασάν Ρουχανί και Εμπραΐμ Ραϊσί.(Euronews)

## 19 Μαΐου

;Νόμος και έγκλημα
*Σουηδοί εισαγγελείς σταματούν την επτάχρονη έρευνα για τις κατηγορίες περί σεξουαλικής κακοποίησης που βάραινε τον ιδρυτή των Wikileaks Τζούλιαν Ασάνζ. (BBC)

;Πολιτική και εκλογές
*Ιρανικές προεδρικές εκλογές (2017)
**Οι ψηφοφόροι στο Ιράν συρρέουν στις κάλπες για να εκλέξουν τον Πρόεδρο του Ιράν. Οι τελευταίες δημοσκοπήσεις δίνουν προβάδισμα νίκης για τον Χασάν Ρουχανί. (BBC)

## 20 Μαΐου
;Πόλεμος και επιθέσεις
*Εμφύλιος πόλεμος στη Λιβύη
**Ο αριθμός των θυμάτων από την επίθεση που έγινε σε αεροπορική βάση ευρισκόμενη υπό τον έλεγχο του λιβυκού στρατού στη νότια Λιβύη αυξήθηκε σε 140 άτομα. (BBC)

;Πολιτική και εκλογές
*Ιρανικές προεδρικές εκλογές (2017)
**Ο πρόεδρος του Ιράν Χασάν Ρουχανί iεπανεξελέγη με 23,5 εκατ. ψήφους, κερδίζοντας τον Εμπραχίμ Ραϊσί, που έλαβε 15,7 εκατ. ψήφους. (Al Jazeera) (AP μέσω ABC News)

## 21 Μαΐου
;Πόλεμος και επιθέσεις
*Στο νότιο Αφγανιστάν, σε επιδρομή των Ταλιμπάν σκοτώνονται τουλάχιστον 20 αξιωματικοί της αστυνομίας. (AFP μέσω Dunya News)

;Τέχνες και κουλτούρα
*Έπειτα από 146 χρόνια, κλείνει το περίφημο αμερικανικό τσίρκο Ringling Bros. and Barnum & Bailey Circus. (''The New York Times'')
*Ο Πάπας Φραγκίσκος σε μία ασυνήθιστη ενέργεια, χειροτονεί καρδινάλιο τον Σουηδό επίσκοπο Άντερς Αρμπορέλιους. Είναι το πρώτο πρόσωπο από τη Σουηδία στα χρονικά που γίνεται καρδινάλιος. (CNS) 

;Διεθνείς σχέσεις
*Η Νότια Κορέα ανακοινώνει ότι η Βόρεια Κορέα πραγματοποίησε επιτυχημένη εκτόξευση του βαλλιστικού πυραύλου μεσαίου βεληνεκούς Pukguksong-2. (Reuters|AP via ABC Australia)(RT)

;Πολιτική και εκλογές
*Ελβετικά δημοψηφίσματα (2017)
**Οι ψηφοφόροι στην Ελβετία εγκρίνουν τη σταδιακή κατάργηση της πυρηνικής ενέργειας και τη μεγαλύτερη στροφή σε ανανεώσιμες πηγές ενέργειας. (ABC News)

## 22 Μαΐου
;Επιθέσεις
*Έκρηξη στο Μάντσεστερ Αρένα το 2017: 
**Εκδηλώνεται βομβιστική επίθεση αυτοκτονίας στο Μάντσεστερ Αρένα στο Μάντσεστερ της Αγγλίας, έπειτα από μια συναυλία της Αριάνα Γκράντε. Ο απολογισμός της έκρηξης είναι 23 νεκροί, ανάμεσα στους οποίους και ο δράστης, και τουλάχιστον 60 τραυματίες. (ΕΡΤ)

;Πολιτική και εκλογές
* Διαδηλωτές στη Βενεζουέλα πυρπολούν το μέρος όπου γεννήθηκε ο πρώην πρόεδρος Ούγκο Τσάβες και το πλιάτσικο επεκτείνεται στην Μπαρίνας, έπειτα από τον θάνατο ενός διαδηλωτή. (AP μέσω ''The Chicago Tribune'')

;Επιστήμη και τεχνολογία
*Ιάπωνες επιστήμονες ανακαλύπτουν ότι το σπέρμα ποντικιών που έμεινε στον Διεθνή Διαστημικό Σταθμό επί 9 μήνες μπορεί να δημιουργήσει υγιή ποντίκια.(AP via ''The New York Times'')

## 23 Μαΐου
;Επιθέσεις και πόλεμος
*Έκρηξη στο Μάντσεστερ Αρένα το 2017: 
**Διακόπτεται η προεκλογική εκστρατεία στη Βρετανία για τις γενικές εκλογές, έπειτα από τη βομβιστική επίθεση στο Μάντσεστερ. Το ΙΚΙΛ αναλαμβάνει την ευθύνη. Η τραγουδίστρια Αριάνα Γκράντε διακόπτει τη σειρά συναυλιών της ανά τον κόσμο με τίτλο "Dangerous Woman". (AP), (BBC), (CNN)
**Η πρωθυπουργός Τερέζα Μέι ανακοινώνει ότι η χώρα αύξησε το επίπεδο τρομοκρατικής απειλής σε κρίσιμη (το υψηλότερο επίπεδο), κάτι που υποδηλώνει ότι είναι πολύ πιθανή και νέα τρομοκρατική επίθεση. (''The New York Times'') (''The Washington Post'')
*Στις Φιλιππίνες ο πρόεδρος Ροντρίγκο Ντουτέρτε κηρύσσει τον στρατιωτικό νόμο στο νησί Μιντανάο έπειτα από τις συγκρούσεις εξτρεμιστών με τον στρατό στο Μαράουι του Λανάο ντελ Σουρ. (Rappler) (''The Washington Post'') 

;Οικονομία
*Χωρίς συμφωνία για την Ελλάδα ολοκληρώνεται το Eurogroup. (euronews)

;Νόμος και έγκλημα
*Την εισαγγελική παρέμβαση στην Ελλάδα προκαλεί το επικίνδυνο διαδικτυακό παιχνίδι "Μπλε Φάλαινα", με το οποίο έφηβοι παροτρύνονται να αναλαμβάνουν επικίνδυνες αποστολές, που φτάνουν ως την αυτοκτονία τους. (in.gr)

;Επιστήμη και τεχνολογία
*Επιστήμονες ανακοινώνουν την ανακάλυψη λειψάνων του "προανθρώπου" στην περιοχή των Βαλκανίων, κοντά στη Βουλγαρία και στην Ελλάδα. Τα ευρήματα χρονολογούνται πριν από 7,2 εκατομμύρια χρόνια. (Phys.org)

## 24 Μαΐου
;Πόλεμος και επιθέσεις
*Έκρηξη στο Μάντσεστερ Αρένα το 2017 
**Η αστυνομία στο Ηνωμένο Βασίλειο συλλαμβάνει 4 άτομα για ανάμιξή τους στην τρομοκρατική επίθεση της περασμένης Δευτέρας. (ABC News)

;Καταστροφές
*Προσφυγική κρίση στην Ευρώπη
**Η Ιταλική Ακτοφυλακή ανακοινώνει ότι τουλάχιστον 20 πρόσφυγες σκοτώνονται όταν ανατρέπεται πλοίο στη Μεσόγειο στις ακτές της Λιβύης. Γύρω στα 1.700 άτομα έχουν διασωθεί σε 15 επιχειρήσεις από χθες Τρίτη. (AP μέσω ABC News)

;Νομοθεσία
*Νομιμοποιούνται οι γάμοι μεταξύ ομοφύλων στην Ταϊβάν έπειτα από σχετικά απόφαση του Ανωτάτου Δικαστηρίου της Δημοκρατίας της Κίνας. (GMA News)

;Αθλητισμός
*Τελικός ΟΥΕΦΑ Γιουρόπα Λιγκ 2017 UEFA
**Η Μάντσεστερ Γιουνάιτεντ νικά τον Άγιαξ με 2-0 στη Σόλνα της Σουηδίας και κερδίζει το ΟΥΕΦΑ Γιουρόπα Λιγκ για το 2016–17. (BBC)

## 25 Μαΐου
;Επιθέσεις
*Ο πρώην πρωθυπουργός της Ελλάδας, Λουκάς Παπαδήμος, τραυματίζεται από έκρηξη παγιδευμένου φακέλου στο αυτοκίνητό του. (BBC) (Reuters)
*Οι νεκροί από τον συμμαχικό βομβαρδισμό στη Μοσούλη του Ιράκ τον περασμένο Μάρτιο είναι 105 άμαχοι, όπως ανακοινώνει το Πεντάγωνο των ΗΠΑ. (Η Ναυτεμπορική)

## 26 Μαΐου
;Πόλεμος και επιθέσεις
*Ένοπλοι ανοίγουν πυρ εναντίον λεωφορείων που μεταφέρουν Κόπτες Χριστιανούς στην κυβερνητική επαρχία Μίνια, στην Αίγυπτο, σκοτώνοντας τουλάχιστον 28 άτομα και τραυματίζοντας δεκάδες άλλων. (''The Independent'')

;Επιστήμη και τεχνολογία
*Αρχίζουν οι εργασίες για την κατασκευή του μεγαλύτερου τηλεσκοπίου της Ευρώπης (European Extremely Large Telescope ή ELT) στη βόρεια Χιλή. Το ELT αναμένεται να ξεκινήσει τη λειτουργία του το 2024. (Reuters)

## 27 Μαΐου
;Πόλεμος και επιθέσεις
*Τουλάχιστον 18 άτομα σκοτώνονται και άλλα 6 τραυματίζονται από έκρηξη παγιδευμένου αυτοκινήτου στη Χοστ του ανατολικού Αφγανιστάν. (''The Independent'')

;Οικονομία
*Η αεροπορική εταιρεία British Airways ακυρώνει όλες τις πτήσεις από τα αεροδρόμια του Χίθροου και του Γκάτγουικ εξαιτίας μιας σημαντικής βλάβης στο σύστημα της IT, η οποία προκαλεί προβλήματα σε πτήσεις ανά τον κόσμο. (BBC)

;Διεθνείς σχέσεις
* Ολοκληρώνεται η 43η συνάντηση κορυφής των G7 στην Ταορμίνα της Ιταλίας με ασυμφωνία μεταξύ των ηγετών για το αν τηρηθεί η συμφωνία του Παρισιού Ο μοναδικός ηγέτης που διαφωνεί για τα ζητήματα σχετικά με το κλίμα είναι ο Αμερικανός πρόεδρος Ντόναλντ Τραμπ. (BBC)

;Νόμος και έγκλημα
*Έκρηξη στο Μάντσεστερ Αρένα το 2017
**Η Τερέζα Μέι ανακοινώνει ότι το επίπεδο συναγερμού για τρομοκρατικές επιθέσεις στο Ηνωμένο Βασίλειο υποβαθμίστηκε μετά τις παραγωγικές έρευνες της αντιτρομοκρατικής. (''The Guardian'')

;Αθλητισμός
*Στο ποδόσφαιρο συλλόγων, η Άρσεναλ κατακτά το Κύπελλο Αγγλίας για το 2016-17 επικρατώντας της Τσέλσι με 2–1 στο Γήπεδο Γουέμπλεϊ. (''Daily Mail'')
*Η Σέλτικ κερδίζει την Άμπερντιν με 2-1 στον τελικό,, κατακτώντας το Κύπελλο Σκωτίας, πετυχαίνοντας παράλληλα το 4ο της τρεμπλ. (AP via ABC Australia)

## 28 Μαΐου
;Τέχνες και πολιτισμός
*Στο Φεστιβάλ των Καννών, τον Χρυσό Φοίνικα κερδίζει η σατιρική ταινία *[[The Square]]* του Σουηδού σκηνοθέτη Ρούμπεν Έστλουντ. (Reuters)

;Καταστροφές και δυστυχήματα
*Στη Σρι Λάνκα από τις πλημμύρες και κατολισθήσεις που έπληξαν 14 περιφέρειες έχουν πεθάνει τουλάχιστον 126 άτομα και αγνοούνται άλλα 127. (AP)

;Αθλητισμός
*Το Ράλι Ιντιανάπολις 500 κερδίζει για πρώτη φορά ένα πρόσωπο από την Ιαπωνία, ο Τακούμα Σάτο. (''Los Angeles Times'')

## 29 Μαΐου
;Καταστροφές και δυστυχήματα
*Τουλάχιστον 11 άτομα σκοτώνονται και άλλα 69τραυματίζονται σε καταιγίδα που έπληξε τη Μόσχα. (BBC)

;Νόμος και έγκλημα
*Ο πρώην επαγγελματίας γκόλφερ Τάιγκερ Γουντς, συλλαμβάνεται για οδήγηση υπό την επήρεια αλκοόλ. (''Sports Illustrated'') 
;Πολιτική 
Ελλάδα
* Ο επίτιμος πρόεδρος του κόμματος της Νέας Δημοκρατίας, Κωνσταντίνος Μητσοτάκης άφησε την τελευταία του πνοή τα ξημερώματα σε ηλικία 99 ετών. Στη χώρα κηρύχθηκε τετραήμερο πένθος προς τιμή του, ενώ χιλιάδες κόσμος παρεβρέθη για να του πει το τελευταίο αντίο. Η ταφή του θα γίνει στα Χανιά στον τόπο όπου γεννήθηκε.

## 30 Μαΐου
;Πόλεμος και επιθέσεις
* Από έκρηξη παγιδευμένου αυτοκινήτου έξω από καφετέρια με παγωτά στο κέντρο της Βαγδάτης, σκοτώνονται 13 άτομα και άλλα 24 τραυματίζονται. Την ευθύνη για την επίθεση αναλαμβάνει το ΙΚΙΛ. (AP)

;Διεθνείς σχέσεις
*Εγκρίνεται από τη Γερουσία της Ολλανδίας η συμφωνία σύνδεσης της Ουκρανίας με την ΕΕ. Η διαδικασία νωρίτερα είχε εμποδιστεί από το μη δεσμευτικό δημοψήφισμα του 2016, στο οποίο οι ψηφοφόροι είχαν ταχθεί κατά της επικύρωσης για τη συμφωνία. (Radio Free Europe/Radio Liberty)

;Καταστροφές
*Περισσότερα από 300.000 άτομα απομακρύνονται από τις εστίες τους στο Μπανγκλαντές καθώς ο κυκλώνας Μόρα προσεγγίζει. (AFP μέσω Malaysia Sun)

## 31 Μαΐου
;Πόλεμος και επιθέσεις
*Στον πόλεμο του Αφγανιστάν, σε επίθεση αυτοκτονίας που σημειώνεται στην Καμπούλ κοντά στη γερμανική πρεσβεία, σκοτώνονται τουλάχιστον 80 άτομα και άλλα 300 τραυματίζονται. (Reuters μέσω SBS), (''The Guardian''), (AFP μέσω Channel News Asia)

;Οικονομία
*Ανοίγει στην Κένυα η σιδηροδρομική γραμμή Μομπάσα - Ναϊρόμπι, που είναι το μεγαλύτερο έργο υποδομής από την εποχή της ανεξαρτησίας για την αφρικανική χώρα. (BBC)

;Πολιτική και εκλογές
*Στο Ιράν, το Συμβούλιο των Φρουρών επικυρώνει το αποτέλεσμα των πρόσφατων προεδρικών εκλογών, με τον σημερινό πρόεδρο Χασάν Ρουχανί να επανεκλέγεται για άλλη μία τετραετή θητεία. (PressTV)
;ΜΜΕ
* Διεξήχθη πλειστηριασμός για την πώληση των εντύπων και των ιστοσελίδων του ΔΟΛ. Η εταιρεία Alter Ego Media του εφοπλιστή Βαγγέλη Μαρινάκη αποκτά όλα τα μέσα ενημέρωσης του ομίλου καταβάλλοντας δεσμευτική προσφορά 23 εκατομμυρίων ευρώ.(in.gr)

05